## Obvezatne upute broj OLS II o obrascima za

### NN 76/1995 (29.9.1995.), Obvezatne upute broj OLS II o obrascima za

# IZBORNA KOMISIJA REPUBLIKE HRVATSKE

Na osnovi članka 29. stavka 1. Zakona o izboru članova predstavničkih
tijela jedinica lokalne samouprave i uprave ("Narodne novine"
br. 90/92 i 69/95), Izborna komisija Republike Hrvatske propisuje

## OBVEZATNE UPUTE

### BROJ OLS II O OBRASCIMA ZA PROVOĐENJE IZBORA ZA ČLANOVE PREDSTAVNIČKIH TIJELA JEDINICA LOKALNE SAMOUPRAVE

1. Pripreme i provođenje izbora za članove predstavničkih tijela jedinica
lokalne samouprave obavljat će se isključivo po obrascima propisanim ovim
Obvezatnim uputama. Obrasci su namijenjeni izborima za predstavnička tijela
svih jedinica lokalne samouprave (općinska vijeća, gradska vijeća, Skupština
Grada Zagreba i županijske skupštine).

2. Obrasci iz točke 1. ovih Obvezatnih uputa nosit će oznake OLS od
1 do 15.

3. Ako za pojedine radnje nije ovim Obvezatnim uputama utvrđen odgovarajući
obrazac, tijela za provođenje izbora odredit će sadržaj i oblik akta u
skladu s odredbama Zakona o izboru članova predstavničkih tijela jedinica
lokalne samouprave i uprave, kad je to neophodno za provođenje odgovarajuće
izborne radnje, o čemu će se prije donošenja akta izvijestiti Izborna komisija
Republike Hrvatske.

4. Obrasci za provođenje izbora su:

OLS-1 Prijedlog kandidata za člana predstavničkog tijela;

OLS-2 Obrazac potpisanih birača koji podržavaju kandidata za člana predstavničkog
tijela;

OLS-3 Prijedlog liste kandidata za članove predstavničkog tijela;

OLS-4 Prijedlog nezavisne liste kandidata za članove predstavničkog
tijela;

OLS-5 Očitovanje kandidata o prihvaćanju kandidature za člana predstavničkog
tijela;

OLS-6 Glasački listić za izbor člana predstavničkog tijela;

OLS-7 Glasački listić za izbore za kandidatske liste za članove predstavničkih
tijela;

OLS-8 Zapisnik o radu biračkog odbora za izbor člana predstavnikog tijela;

OLS-9 Zapisnik o radu biračkog odbora za liste predstavničkog tijela;

OLS-10 Zapisnik o radu izborne komisije izborne jedinice za izbor člana
predstavničkog tijela;

OLS-11 Zapisnik o radu izborne komisije izborne jedinice za kandidatske
liste ;

OLS-12 Rješenje o određivanju biračkih mjesta;

OLS-13 Rješenje o imenovanju biračkog odbora;

OLS-14 Izjava o prihvaćanju dužnosti člana tijela za provođenje izbora
za članove predstavničkih tijela jedinica lokalne samouprave;

OLS-15 Potvrda o preuzimanju izbornog materijala za izbor članova predstavničkog
tijela jedinice lokalne samouprave.

5. Oznake, nazivi i sadržaj obrazaca sastavni su dio ovih Obvezatnih
uputa.

6. Ove Obvezatne upute stupaju na snagu danom objave u "Narodnim
novinama".

Klasa:013-01/95-01/01

Urbroj: 56605-95-50

Zagreb, 28. rujna 1995.

Predsjednik

**dr. Krunislav Olujić**, v. r.

**Napomene:**

1. Ovaj obrazac namijenjen je izborima za predstavnička tijela (vijeća
odnosno skupštine) jedinica lokalne samouprave. Zbog toga je neophodno
popuniti prazna mjesta u uvodnom dijelu obrasca podacima o nazivu izborne
jedinice, jedinice lokalne samouprave i njenog predstavničkog tijela, za
koje se predlažu kandidat i njegov zamjenik.

2. Kandidate za članove i njihove zemjenike predstavničkog tijela jedinice
lokalne samouprave mogu predlagati u Republici Hrvatskoj registrirane političke
stranke i birači pojedinačno i skupno. Dvije ili više u Republici Hrvatskoj
registriranih poliličkih stranaka mogu predložiti jednog kandidata i njegovog
zamjenika.

Političke stranke predlažu kandidate za zastupnike i njihove zamjenike
na način predviđen njihovim statutom ili posebnom odlukom donesenom na
temelju statuta.

Kad političke stranke predlažu kandidata i njegovog zamjenika nije potrebno
prikupljati potpise radi podržavanja kandidature.

3. Birači predlažu kandidate za članove predstavničkih tijela jedinica
lokalne samouprave na temelju pravovaljano prikupljenih potpisa.

Kad birači predlažu kendidata za člana općinskog vijeća u izbomoj jedinici
u kojoj se bira jedan član vijeća, za pravovaljanost kandidature potrebno
je prikupiti najmanje 20 potpisa.

Kad birači predlažu kandidata ze člana gradskog vijeća u izbornoj jedinici
u kojoj se bira jedan član vijeća, za pravovaljanost kandidature potrebno
je prikupiti najmanje 50 potpisa.

Kad birači predlažu kandidata za člana županijske skupštine u izbornoj
jedinici u kojoj se bira jedan član skupštine, za pravovaljanost kandidature
potrebno je prikupiti najmanie 100 potpisa.

4. Ovaj prijedlog podnosi se izbornoj komisiji one jedinice lokalne
samouprave za čije se predstavničko tijelo kandidat predlaže.

Prijedlog mora biti dostavljen nadležnoj izbornoj komisiji najkasnije
u roku od 12 dana od dana raspisivanja izbora.

5. Za člana predstavničkog tijela jedinice lokalne samouprave može biti
biran hrvatski državljanin s navršenih 18 godina života koji ima prebivatišle
ne području te jedinice lokalne samouprave.

Uputa, NN 76/1995-1288
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)